Monede Euro ëd l'Àustria

Le monede Euro ëd l'Àustria a mostro un dissègn diferent për minca taj, e a l'han n'argoment comun për minca serie ëd monede. Ij taj minor a figuro le fior tìpiche dla nassion, ij taj ëd mes a mostro dj'esempi d'architetura ch'a-i son a Vien-na, le monede dël taj pì grand a arfiguro doi personalità arnomà dl'Àustria.

Tuti ij taj a son stàit dissegnà da Josef Kaiser e a inserisso ëdcò le dódes stèile sìmbol ëd l'Euròpa e l'ann dël cònio.

 Monede comemorative da 2 euro 
Dël 2005 l'Àustria a l'ha emëttù na moneda comemorativa da 2 euro, an ocasion dl' aniversari ch'a fa 50 dël Tratà d'Ëstat. A mostra la signadura an sla pàgina dël tratà e la scrita "50 JAHRE STAATSVERTRAG" (50 agn dal Tratà d'Ëstat).

Dël 2007 l'Àustria, tanme tut j'àutri Stat ëd l'Union, a l'ha emëttù la moneda comemorativa pëe ij 50 agn ëd la signadura dij Tratà ëd Roma, ch'a l'han sancì la nàssita dla futura Comunità Europenga.

Austria
Categorìa:Àustria